**ELŐTERJESZTÉS**

**Hévíz Város Önkormányzat Képviselő-testülete**

**2017. február 23-i nyilvános ülésére**

**Tárgy:** Döntés a vis maior támogatás felhasználásáról

**Az előterjesztő:** Papp Gábor polgármester

**Készítette:** Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzata út, közmű és műtárgyai, és épület helyreállítása miatt nyújtott be vis maior pályázatot a 2016 június 5-i felhőszakadás okozta káreseményekre vis maior támogatás részletes szabályairól szóló 9/2011. (II.15) Korm. rendelet (továbbiakban: rendelet) szerint. A benyújtott támogatási igényünk a pályázat alapján 54 392 995 Ft volt.

A katasztrófavédelem és a kormányhivatal helyszíni bejárásán az eseményt vis maior eseménynek minősítette. A helyszíni jegyzőkönyvben foglaltak szerint a 2016. június 5-i esőzés az önkormányzati utakban, közművekben és épületekben károkat okozott.

A belügyminiszter 2016. december 8-án a pályázatunkat elbírálta, döntése indokolása szerint:

* A szakértői vélemény szerint a közmű és műtárgyai esetében az építési éve nem ismert (több évtizede történt) jelentős felújítás az elmúlt 10 évben nem volt.
* Egyes burkolatlan belvízelvezető árkok fűvel erősen benőtt állapotban voltak. A rendelet 2/A. § (3) bekezdése szerint támogatás csak a káresemény bekövetkezését megelőző állapot visszaállítására igényelhető, nem igényelhető támogatás az elmaradt felújításból, karbantartásból eredő, korábban megelőzhető károk helyreállítására, új beruházásra, fejlesztésre és felújítási előirányzatok pótlására. A fényképek alapján megállapítható, hogy a tervezett munkálatok egy része fejlesztésnek minősül, továbbá korábbi karbantartás hiányából eredő kár. Ezek alapján a közművek helyreállítása csökkentett műszaki tartalom mellett támogatható.
* Utak esetében megállapítható, hogy nem minden esetben biztosított a csapadékvíz elvezetés, így a lehulló nagy mennyiségű eső jelentős károkat okozhatott az utak burkolatában és padkájában (zúzott kő, kavics), mely károsodás újabb rendkívüli esőzés hatására meg fog ismétlődni a helyreállítás ellenére is. Javasolt a belterületi vízelvezetés kiépítése a további károk megelőzése érdekében, mely költség azonban fejlesztésnek minősül, így a vis maior előirányzatból nem támogatható. A Honvéd u. (1118 hrsz.) és Széchenyi utca déli oldala (hrsz. 932/1) esetében a járda melletti termőföld vizatöltés és füvesítés folyó jellegű működési kiadásnak minősül, amely nem támogatható. A fentiek alapján az utak helyreállítása csökkentett műszaki tartalom mellett támogatható.
* Az Orvosi Rendelő esetében a szakértői vélemény a helyszíni jegyzőkönyvben a hatóságok által megállapított kármértékhez képest jelentő eltérést tartalmaz (79 m2 helyett 165 m2 vakolás), ami fejlesztésnek minősül és nem támogatható. A rendelőnél az AEGON Biztosító Zrt. által elismert helyreállítási költségek és az épületre kifizetett kártérítés különbözete támogatható.
* Az Illyés Gyula Általános Iskolát és a hozzá tartozó Sportcsarnokot - az önkormányzat nyilatkozata szerint - a Klebelsberg Intézményfenntartó Központ (KLIK) működteti. A rendelet 2/A. § (1) bekezdése alapján a helyi önkormányzat támogatást igényelhet a helyi önkormányzat tulajdonában lévő kötelező önkormányzati feladatok ellátását szolgáló vagy helyi önkormányzat által törvény alapján kötelezően működtetett épületben keletkezett károk helyreállítására, a biztosításból megtérülő károk figyelembevételével. Az iskolában az önkormányzat kötelező feladatot nem lát el, így az iskola és a sportcsarnok helyreállításának költsége nem finanszírozható a vis maior előirányzat terhére. A veszélyhelyzet megszüntetése és a károk rendezése érdekében a Belügyminisztérium felvette a kapcsolatot a KLIK-el és az EMMI-vel. A KLIK költségvetésébe 2013. óta évi 300 millió forint kerül betervezésre a hasonló vis maior károk megoldása érdekében. A műszaki szakértői vélemény és költségvetés elkészítésének költsége - az elismert helyreállítási költségekkel arányosan csökkentett mértékben támogatható. Az AEGON Biztosító Zrt. kártájékoztató levele szerint az Illyés Gyula Általános Iskola és a Sportcsarnok 13%-on, az Orvosi Rendelő 60 %-on alulbiztosítottnak minősül. A fentiek alapján javasoljuk az érintett intézményekre vonatkozó biztosítási kötvények megfelelő értéken történő aktualizálását a jövőbeni károk finanszírozási problémájának elkerülése érdekében. Az elismert helyreállítási költségek 70%-os intenzitással támogathatók (rendelet 7. § (2) bekezdés b) pontja alapján jogcímenként ezer forintra kerekítve).

A 2016 december 8-i döntés szerinti támogatás mértéke:

|  |  |  |
| --- | --- | --- |
|  | Támogatás Ft | Támogatás mértéke % |
| Helyreállítás | 12 082 000 | 69,98 |

2016. december 22-én a belügyminiszteri döntés az időközben hozzájuk beérkezett információk alapján kiegészítésre került.

A belügyminiszter 2016. december 22-i kiegészítő döntése indokolása szerint:

A 2016. december 8-i belügyminiszteri döntés során az önkormányzat kérelme csökkentett mértékben került támogatásra (a károsodott épület nem lát el önkormányzati kötelező feladatot). Az Emberi Erőforrások Minisztériumának - miniszteri döntést követően - megküldött állásfoglalása szerint a hévízi Illyés Gyula Általános Iskolát és Sportcsarnokfenntartója a Klebelsberg Intézményfenntartó Központ (KLIK), de a működtetői feladatokat az önkormányzat látja el. A miniszteri döntésben elutasított iskola és sportcsarnok helyreállítása az Emberi Erőforrások Minisztériumától érkezett tájékoztatást követően revideálásra került. A fentiek alapján a két épületre vonatkozó pályázati rész megfelel vis maior rendelet elírásainak. Az Illyés Gyula Általános Iskola és a Sportcsarnok estében az AEGON biztosító által elfogadott kárérték és a kifizetett kártérítés (14%-os mértékben alulbiztosítottság miatt jelentősen csökkentett) összegének különbözete támogatható. Az iskola esetében ez 2 979 407 Ft, a sportcsarnoknál 8 991 836 Ft.

A műszaki szakértői vélemény és költségvetés elkészítésének költsége – az elismert helyreállítási költségekkel arányosan – csökkentett mértékben támogatható. Az elismert helyreállítási költségek 70%-os intenzitással támogathatók.

Ez a döntés a 2016 december 8-i miniszteri döntés kiegészítése, mely során 11 971 243 Ft költség kerül elismerésre (2 979 407 Ft + 8 991 836 Ft) melyből a 70 %-os intenzitást figyelembe véve 8 380 000 Ft többlettámogatás került jóváhagyásra, így az önkormányzat által benyújtott 322624/2016 igénylésazonosító számú vis maior pályázat esetében **a teljes támogatás összege 20 462 000 Ft.**

A helyreállítási költségekre jóváhagyott támogatás a Magyar Államkincstárhoz 2017. december 8. napjáig benyújtott, a teljesítést igazoló számla vagy egyéb teljesítést igazoló dokumentum alapján - előleg igénybevétele esetén az előleg felhasználásával történő elszámolást követően - teljesítésarányosan vehető igénybe. A helyreállításhoz kapcsolódó támogatást a Belügyminisztérium utalványozása alapján majd a kincstár folyósítja a számlánkra.

A vis maior támogatás és a biztosítói kárkifizetés részletezése (a vis maior támogatásban a biztosító által megállapított kárkifizetésből csak az épületekben keletkezett károk számolhatók el, eszközök, berendezések kárértékeit le kellett vonni):

|  |  |  |  |  |  |  |
| --- | --- | --- | --- | --- | --- | --- |
| **Vis maior** | **Támogatás elismert bruttó összege** | **Támogatási okirat szerinti támogatás Ft** | **Támogatásban figyelembe vehető biztosítási kárérték Ft** | **BM elismert összeg + biztosítás** | **Saját forrás BM bruttó 30 %-a biztosítás nélkül** | **Támogatás elszámolásakor legalább ekkora számlákkal igazolandó Ft** |
| **Oktatási, kulturális, szociális illetve egészségügyi feladatot szolgáló épületek** | 12 997 395 | 9 098 000 | 2 689 562 | 31 923 910 | 8 770 304 | 40 694 214 |
| **Út** | 9 690 500 | 7 585 000 |
| **Közmű** | 5 400 000 | 3 779 000 |
| **Fertőtlenítés** | 1 146 453 |  |
| **Összesen:** | **29 234 348** | **20 462 000** | **2 689 562** | **31 923 910** | **8 770 304** | **40 694 214** |

A támogatás elszámolásakor tehát minimálisan a fenti táblázat szerinti 40 694 214 Ft-ról kell elszámolnunk.

A megítélt támogatásból a pályázatban már elismerésre került a felhőszakadást követő fertőtlenítés költsége, mely 1 146 453 Ft, a szakértőknek kifizetet összegből 1 000 000 Ft, így annak számlái az elszámoláshoz már rendelkezésre állnak.

A támogatás elszámolásához szükséges saját forrás hozzárendelése, ennek minimális összege 8 770 304 Ft, amit a költségvetésben biztosítani kell.

Az eddig elvégzett munkák összesítője:

|  |  |  |
| --- | --- | --- |
| **Megnevezés** | | **Kifizetett** |
| Oktatási,kulturális, szociális vagy egészségügyi intézményi épület | Sportcsarnok | 0 |
| Iskola épülete | 0 |
| Orvosi rendelő épülete | 0 |
| Utak közművek | Strabag Kft | 5 176 829 |
| Fitotron Kft | 4 050 096 |
| Szakértő | Tüdő László | 304 800 |
| Linakron Kft | 1 701 800 |
| Védekezés | Fertőtlenítés | 1 146 453 |
| **Összesen** | | **12 379 978** |

A támogatott bruttó elismert költség eltérő, ez különösen igaz az épületekben keletkezett károkra benyújtott igényünk és a megítélt támogatás vonatkozásában. A támogatási döntésben az épületek esetében benyújtott 54 392 995 Ft igényünkkel szemben a Belügyminisztérium 12 997 395 Ft összeget ismert el, ez a benyújtott igény 24 %-a.

Az utak közművek esetében ez az arány jóval kedvezőbb az elismert költség a benyújtott igényünk 95 %-ában támogatott. A helyreállítására eddig kifizetett eddigi összegek nem fedik le sem a támogatás mértékét, sem a pályázatban megjelölt minden helyszint.

A Belügyminisztérium tájékoztatása szerint a támogatási döntésben az egyes tételekben megítélt bruttó elismert költségek mértékéig kell elszámolnunk.

Ez azt jelenti, hogy a támogatásból a sportcsarnok esetében az elismert költségek erejéig kell benyújtanunk számlát, amibe csak részleges parkettacsere fér bele. A támogatásban mind az iskola, mind az orvosi rendelő esetében az épületek pincéjében vakolat javítási és festési feladatokat is el kell végezni.

El kell dönteni, hogy a teljes parkettacserét, vagy csak a részleges parkettacserét valósítjuk meg. A támogatási döntés nem zárja ki a teljes cserét, de csak a megítélt elismert költség erejéig támogatja azt, a különbözethez további saját forrást kell biztosítani.

A Sportcsarnok esetében az AEGON biztosító által elfogadott kárérték és a megítélt kártérítés a 14%-os mértékben alulbiztosítottság miatt jelentősen csökkentett összeggel került megállapításra 1 886 575 Ft kártérítési összeggel, kazánház elöntés, falazat, égők, raktár falazat, eszközök, Sportcsarnok parketta javításra.

A vis maior támogatásban 8 991 836 Ft összköltséget ismert el a támogató. A biztosítás és a támogatásban elismert költség együttesen 10 878 411 Ft a Sportcsarnok esetében. Figyelembe véve a 70 %-os támogatási intenzitást, az elismert összköltségre eső önerő mértéke 2 697 550 Ft.

Ez az összeg a teljes parkettacserére nem elegendő. Előzetes árkalkulációk alapján a teljes parkettacsere mintegy 25-30 millió Ft nagyságrendet tenne ki. A vis maior támogatás és a biztosító által megítélt kártérítés összege 8 180 860 Ft. Az előzetes árkalkulációkhoz viszonyított különbség 17-22 millió Ft, amit a teljes parkettacsere estében önerőből kell finanszírozni.

Figyelembe véve a csarnok műszaki állapotát és ismerve annak szükségszerűségét, hogy a sportparketta már többször került javításra, állapota erősen használt, cseréje előbb-utóbb napirendre kell, hogy kerüljön. Ha az a döntés születik, hogy a teljes cserét kell elvégezni, akkor arról kell határozni, hogy hogy induljon el a beszerzés,

A másik lehetőség a vis maior támogatás, a biztosító által megítélt kártérítés, valamint a támogatáshoz szükséges önerő erejéig, tehát 10 878 411 Ft összeg nagyságrendjéhez jobban igazodó helyreállítási munka. A káresemény bekövetkezését követően még 2016 kora ősszel kértünk be olyan ajánlatot, mely a Sportcsarnok meglévő parketta újra rakását és csiszolását, lakkozását, a szükséges pótlásokat tartalmazza. A pótlások mértéke az ajánlatban előirányzat, mivel annak pontos mértéke a munkálatok során lesz ismert. Az ajánlat szerint a munka bruttó 19 099 592 Ft. Figyelembe véve a vis maior támogatásnál elszámolható biztosítási kártérítéssel növelt összeg és az ajánlat különbözetét, további 8 221 181 Ft saját forrás biztosítása szükséges ebben az esetben.

A támogatási igényben benyújtott, az utak, közművek helyreállítása sorok tételei (a benyújtott költségvetésben részletezettek szerint) várhatóan további forrás hozzárendelést nem jelentenek. A támogatásra benyújtott költségvetés alapján a kivitelező kiválasztása megindítható.

A feladatok nem lépik át közbeszerzési értékhatárt.

Az A. határozati alternatíva alapján vis maior támogatással elismert feladatok elvégzésére saját forrást kell biztosítanunk, ami 8 770 304 Ft.

A B. határozati alternatíva szerint összesen 16 991 485 Ft forrás fedezetéről kell rendelkezni.

A soron következő feladatokat az alábbiak szerint foglaljuk össze:

* a támogatás mértékéhez igazodó költségvetés elkészítése (sportcsarnok parketta), teljes csere, vagy részleges felújítás elvégzése,
* kivitelezők kiválasztása, vállalkozói szerződés megkötése,
* kivitelezés,
* műszaki átadás-átvétel,
* elszámolás a támogatással 2017. december 8-ig.

**Tisztelt Képviselő-testület!**

A határozati javaslatban a döntési alternatívákat rögzítettük, kérjük az előterjesztés megvitatását és a határozati javaslat elfogadását.

A döntés egyszerű többséget igényel.

**II.**

**HATÁROZATI JAVASLAT**

1. alternativa
2. Hévíz város Önkormányzat Képviselő-testülete a 322624/2016 igénylésazonosító számú elnyert vis maior pályázatban elismert 29 234 348 Ft teljes költséghez, figyelembe véve az elnyert 20 462 000 Ft támogatást, 8 770 304 Ft saját forrást biztosít.
3. A Képviselő-testület a saját forrás fedezetét a Hévíz Város Önkormányzat költségvetéséről szóló 4/2017. (II.13) önkormányzati rendelet 1/9 melléklet 13 sora, az általános tartalék terhére 8 770 304 Ft erejéig biztosítja.
4. A Városi Sportcsarnok esetében tudomásul véve a támogatói döntést, a Képviselő-testület a csökkentetten megítélt támogatás és a biztosító által elismert kártérítés mértékéig rendeli el a sportparketta javítását, melynek bruttó összege 10 878 411 Ft.
5. A Képviselő-testület elrendeli a „vis maior” támogatás felhasználásához a feladatok elvégzéséhez szükséges beszerzési eljárások előkészítését.

Felelős: Papp Gábor polgármester

Határidő: 2017. március 31.

1. alternativa
2. Hévíz város Önkormányzat képviselő-testülete a 322624/2016 igénylésazonosító számú elnyert vis maior pályázatban elismert 29 234 348 Ft teljes költséghez, figyelembe véve az elnyert 20 462 000 Ft támogatást, 8 770 304 Ft saját forrást biztosít.
3. A Képviselő-testület elrendeli a „vis maior” támogatás felhasználásához a feladatok elvégzéséhez szükséges beszerzési eljárások előkészítését, azzal, hogy a Városi Sportcsarnok esetében a teljes parketta átrakását, és az ahhoz kapcsolódó munkanemekkel el kell végezni.
4. A Városi Sportcsarnok teljes parketta átrakásához, és az ahhoz kapcsolódó munkanemekhez a Képviselő-testület a vis maior támogatáshoz szükséges saját forrás mellé további 8 221 181 Ft forrást biztosít.
5. A Képviselő-testület a fedezetet a Hévíz Város Önkormányzat költségvetéséről szóló 4/2017. (II.13) önkormányzati rendelet 1/9 melléklet 13 sora, az általános tartalék terhére 8 770 304 Ft vis maior saját forrás és 8 221 181 Ft összesen 16 991 485 Ft erejéig biztosítja.

Felelős: Papp Gábor polgármester

Határidő: 2017. március 31

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Babics Tamás | Az előterjesztés  készítője |  |  |
| Olt István | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |