**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/23-1/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. február 23-ai nyilvános ülésére**

**Tárgy:** Petőfi szobor állításra vonatkozó kezdeményezés

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 360/2013. (XII. 19.) számú határozatában döntött arról, hogy 2014. április 1-jei hatállyal megbízza a Gróf I. Festetics György Művelődési Központot, mint intézményt, hogy az intézmény szervezeti egysége a Muzeális Gyűjtemény a magyar nemzeti értékekről és a hungarikumokról szóló 2012. évi XXX. törvényben meghatározott feladatok ellássa. Ennek megfelelően jött létre a Helyi Értéktár Bizottság.

A Helyi Értéktár Bizottság 2016. május 23-án helyi értékké nyilvánította Molnár Jenő szobrászművész hévízi hagyatékát. A Művész 2001. évben bekövetkezett halálát követően műtermének számos alkotása és azok gipszmintája került a Múzeum gyűjteményébe. Ezek között található egy Petőfi Sándort ábrázoló mellszobor is, mely jelenleg is látható a Múzeum 1956-os kiállításán. A Helyi Értéktár Bizottság levelében javasolta a Képviselő-testületnek a szobor bronzba öntését, és elhelyezését Hévíz városában.

A **Magyarország helyi önkormányzatairól szóló 2011. évi CLXXXIX. törvény 42. § 8. pontja** szerint a képviselő-testület hatásköréből nem ruházható át a köztéri szobor, műalkotás állítása.

A **helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. § (1) bekezdése** szerint a művészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete, Budapesten fővárosi tulajdonú közterület vagy épület esetében a fővárosi önkormányzat közgyűlése, a kerületi önkormányzat tulajdonában álló közterület vagy épület esetében a kerületi önkormányzat képviselőtestülete dönt, és gondoskodik fenntartásáról és felújításáról.

A **(2) bekezdés** szerint a döntéshez a műalkotás művészi értékére vonatkozóan szakvéleményt kell beszerezni.

A szakvélemény kiadására a Magyar Alkotóművészeti Közhasznú Nonprofit Kft. jogosult.

Hévíz Városában jelentős mennyiségű kültéri szobor került felállításra. Így a teljesség igénye nélkül pl. gróf Festetics György bronz mellszobra, a Magyar Nemzetközösség Emlékműve, Móricz Zsigmond, Csokonai Vitéz Mihály és Berzsenyi Dániel szobra, id. dr. Moll Károly szobra, a Szentlélek templom előtt Az angyal című alkotás és Széchenyi István domborműve, a templomkertben Szent István király domborműve. A Városháza téren a Nympha díszkút. A városban látható még Illyés Gyula portrészobra, a Nagy Imre szobor, az 1848-49-es és az 1956-os forradalom és szabadságharc emlékműve, a 2000. júliusában felavatott Holocaust emlékmű, Kodály Zoltán és Vörösmarty Mihály mellszobra, valamint további tizenhárom emléktábla a Gyógyfürdő bejáratánál. Ezen kívül a Gyógyhelyfejlesztési projekt keretében is tervezi az Önkormányzat köztéri szobor állítását (Festetics szoborcsoport).

Tekintettel a fentiekre, valamint arra, hogy a szoborállítás költségei is meghaladják a 1,5-2 millió forintot, továbbá Molnár Jenő hagyatékának jogi vonatkozásai sem teljesen tisztázottak öröklési szempontból (örökösök, jogutódok személye), nem javaslom újabb mellszobor felállítását Hévíz Városában.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Helyi Értéktár Bizottság által javasolt Petőfi Sándort ábrázoló köztéri mellszobor felállítását jelenleg nem támogatja.
2. A Képviselő-testület felkéri a Polgármestert, hogy döntéséről a Helyi Értéktár Bizottságot tájékoztassa.

Felelős: Papp Gábor polgármester

Határidő: 2017. március 15.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |