Iktatószám: KGO/51-5./2017.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2017. február 23-ai rendes nyilvános ülésére**

**Tárgy:** Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja költségvetési rendeletét.

Ha évközben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása – az állami támogatás összegének módosulása, az államháztartáson belülről és kívülről átvett, az Áht-n kívülre nyújtott támogatások előirányzott összegének módosulása, a működési és felhalmozási bevételek várható összegének korrigálása, a működési és a felhalmozási kiadási előirányzatok módosítása, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására331.763 ezer Ft-tal változik.

A ***működési pénzforgalmi bevételek*** előirányzata 189.202ezer Ft-tal emelkedik.

Az **önkormányzatnál** a bevételi előirányzat 168.956 ezer forinttal növekszik.

1.623 ezer Ft-tal csökken az *önkormányzat - államháztartáson belüli - működési támogatásainak* összege.

Ezen belül 4.137 ezer Ft-tal csökken a *helyi önkormányzatok működésének és ágazati feladatainak t*ámogatása és 2.514 ezer Ft-tal nő a működési célú kiegészítő támogatások összege.

A Magyar Államkincstár 2017. január végén értesítette önkormányzatunkat az októberi mutatószám felmérés forintosításáról. Az óvodai gyermekek 2016/2017. nevelési év 4 hónapjára vonatkozó létszámát pontosítani kellett, 12 fő lemondásra került. Emiatt 2.942 ezer forinttal csökkent az óvodapedagógusok 4 havi elismert létszáma alapján kapott bértámogatás és az utolsó 3 hónapra vonatkozó bérfejlesztés pótlólagos támogatásának összege. Szintén a gyermeklétszám kedvezőtlen alakulása okozza, a számított gyermeklétszám alapján nyújtott óvodaműködtetési támogatás összegének 320 ezer forintos mérséklését.

Az alapminősítést szerzett pedagógusok létszámának módosítása miatt csökken az óvodapedagógusok minősítéséből adódó többletkiadások kiegészítő támogatása 192 ezer forinttal. Ugyanakkor 600 ezer forinttal emelkedik a pedagógusok munkáját segítők 4 havi támogatásának összege.

Összességében 2.854 ezer forinttal csökken a *köznevelési feladatok* állami támogatása.

1.283 ezer forinttal csökken a *gyermekjóléti és gyermekétkeztetési feladatok ellátására kapott állami támogatások* előirányzata.

Az időközi tény adatok alapján októberben 27 fővel növeltük az étkező gyermekek létszámát. Emiatt 751 ezer forinttal növekszik az elismert konyhai dolgozók bértámogatása. Pontosításra kerültek a gyermekétkeztetés 2016. évi várható kiadási és térítési díj bevételből származó adatai, melynek hatására a gyermekétkeztetés miniszterek által megállapított üzemeltetési támogatásának összege 3.020 ezer Ft-tal csökkent.

A módosításra került az intézményen kívüli szünidei gyermekétkeztetés létszámadata, melynek hatására a rászorult hátrányos helyzetű gyermekek részére biztosított szünidei étkeztetés támogatása5 ezer forinttal emelkedett.

Az előző rendelet módosítás óta folyósításra került a november és december havi szociális ágazati kiegészítő pótlék, melynek együttes összege 981 ezer Ft.

Fenti összeg növeli a gyermekjóléti és gyermekétkeztetési feladatok ellátására kapott állami támogatások előirányzatát. A szociális intézmény eredeti költségvetésének készítésekor a fizetendő személyi juttatások összege tervezésénél már figyelembe vették a szociális ágazati pótlék összegét. Az eredeti költségvetés saját forrásból biztosította a kiadás fedezetét. Az állami támogatás a saját erőt fenti összegben kiváltja. Így az e címen kapott támogatás az általános tartalék összegét növeli.

2.514 ezer forinttal emelkedik *a működési célú és kiegészítő támogatások* előirányzata.

Az eredeti költségvetésben a fejezeti kezelésű pénzeszközátvételek között a 2016. évi bérkompenzáció összege már tervezésre került. A MÁK értesítése alapján a 2016. szeptember-november havi bérkompenzáció 1.945 ezer forintos összege átcsoportosításra kerül a működési célú és kiegészítő támogatások előirányzata közé. Az eredeti költségvetésben a bérkompenzáció címén járó támogatást 2.654 ezer Ft-tal túlterveztük, ez az összeg csökkenti az általános tartalékot.

Önkormányzatunk 569 ezer Ft összegű szociális tűzifa támogatásban részesült, mely szintén a kiegészítő támogatások összegét módosítja.

Az *egyéb működési célú támogatások államháztartáson belülről* kapott bevételeinek előirányzata 2.857 ezer Ft-tal csökken.

Az előirányzatot csökkenti a fentiekben ismertetett szeptember-novemberi havi bérkompenzáció.

3.850 ezer forinttal növekszik a *fejezeti kezelésű pénzeszköz átvétel* összegét az ASP rendszer bevezetésével kapcsolatban elnyert támogatás működési kiadásokat finanszírozó része.

975 ezer forinttal csökkentésre kerül a rendszeres gyermekvédelmi kedvezményt biztosítósító előirányzat. A MÁK által kiküldött Erzsébet utalvány 2016. évi tényleges összege 325 ezer forint volt. Az eredeti 1.300 ezer Ft összegű előirányzat ezért csökkentésre kerül.

Az *önkormányzatoktól átvett működési pénzeszköz* összege is pontosításra került, ezért az előirányzat 822 ezer forinttal csökken.

Az orvosi ügyeleti kiadásokhoz a környező 4 településnek 775 ezer forinttal kevesebbel kellett hozzájárulnia, mint azt terveztük.

47 ezer forinttal csökkentésre került a gyepmesteri szolgáltatás ellátására átvett előirányzat.

Az elkülönített állami pénzalapoktól átvett támogatás összege 189 ezer forinttal emelkedik. Ebből az összegből 155 ezer Ft a Zala Megyei Kormányhivatal Munkaügyi Központja által - az 1 fő közmunkás alkalmazása miatt - folyósított 2016. évi támogatás összege.

34 ezer Ft Zala Megyei Kormányhivatal Családtámogatási Főosztálya által megítélt, a város lakosságának mamográfiai szűrésével kapcsolatos költségtérítés összege.

*Államháztartáson kívülről átvett működési célú pénzeszközök* előirányzata 2.052 ezer Ft összeggel emelkedik.

Ez a Hévízi Sportkör 2014/2015. évi TAO pályázati önrész visszafizetés összege. A Sportkör a visszatérítést a Képviselő-testület 272/2016. (XI. 30.) határozata alapján teljesítette.

**Felhalmozási pénzforgalmi bevétele összege** 115.474 ezer forinttal emelkedik.

A felhalmozási bevételi előirányzat növekedés az Önkormányzat költségvetésében jelenik meg. A *felhalmozási célú állami támogatások* előirányzata 112.137 ezer forinttal emelkedik. Önkormányzatunk 2016. évben is pályázott az adósságkonszolidációban nem részesült önkormányzatok támogatására. Pályázatunkat kedvezően bírálták el és november végén a Kincstár a 1120.000 ezer Ft támogatást folyósította.

137 ezer forint közművelődési érdekeltségnövelő támogatásban részesült az önkormányzat, melyet a Művelődési intézmény részére átadunk.

Felhalmozási bevételek előirányzata összege 187 ezer forinttal emelkedik, melyből 175 ezer Ft az ingatlan értékesítés és 12 ezer Ft az egyéb tárgyi eszköz értékesítés összege. Előbbi telek rendezéssel kapcsolatos adásvételi szerződés alapján, utóbbi a selejtezett informatikai eszközök értékesítése révén képződik.

**Intézmények:**

**Polgármesteri Hivatal:**

A Polgármesteri Hivatal ***működési pénzforgalmi bevételi előirányzata*** 111 ezer forinttal emelkedik.

90 ezer forinttal emelkedik az *egyéb működési célú támogatások Áht-n belülről* átvett összege. Melyből:

* 52 ezer Ft a Keszthelyi Járás Bíróságtól, 1 fő bírósági ülnök költségtérítése címén átvett összeg.
* 38 ezer Ft az október 2-ai népszavazás elszámolása után még folyósított támogatás.

*Működési bevétel* előirányzata 996 ezer forinttal emelkedik. Az év folyamán többletbevétel keletkezett a kiszámlázott szolgáltatások, az egyéb működési bevételek és a kiszámlázott Áfa esetében.

975 ezer forinttal csökken a ***finanszírozási bevételek előirányzata***.

Ez a csökkenés a *működési célú irányító szervi támogatás* előirányzatánál jelenik meg.

**GAMESZ:**

Az intézmény **bevételi előirányzata** 5.598 ezer Ft-tal emelkedik.

7.862 ezer Ft-tal nő a ***működési pénzforgalmi bevétel*** tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 3.193 ezer Ft.

4.648 ezer Ft többlet bevétele származik az intézménynek a vendégétkezők térítési díjából, jégpálya belépő díjakból, köztisztasági szolgáltatásból, piaci helypénzből. A többletbevételek a *működési bevételek* előirányzatát növelik.

21 ezer forinttal ki alakításra kerül az *Áht-n kívülről átvett működési támogatás* előirányzata. Ezzel az összeggel támogatta az intézményt a Magyar Díszkert Szövetség.

***Finanszírozási bevételek*** előirányzata 2.064 ezer Ft-tal csökken.

12.064 ezer forinttal csökken a *működési célú irányító szervi támogatás* előirányzata. 2.264 ezer Ft az októberi állami támogatás felmérésből származó intézményi gyermekétkeztetés támogatás elvonásának összege, melynek alakulásáról az önkormányzat állami támogatásból származó bevételeinél már irtunk.

A felhalmozási célokra átcsoportosított irányítószervi támogatás összege 9.800 ezer Ft.

A *felhalmozási célú irányító szervi támogatás* előirányzata a fenti összeggel emelkedik. Az intézmény az átcsoportosított összeget a 313/2016.(XII. 20.) Kt. határozatnak megfelelően használja fel.

**Brunszvik Teréz Napközi Otthonos Óvoda:**

Az intézmény **bevételi előirányzata** 2.039 ezer Ft-tal csökken.

***Finanszírozási bevételek*** előirányzata csökken a fenti összeggel.

*A működési célú irányító szervi támogatás* összege 4.128 ezer módosul. Az októberi állami támogatás felmérésnél a négy havi óvodai gyermeklétszám 12 fővel csökkentésre került. A lemondás miatt az óvodai nevelést érintő előirányzatok 2.854 ezer forinttal csökkennek. A csökkenés teljes összegének intézményre való áthárítását a működési célú irányítószervi támogatás előirányzata és annak felhasználási mértéke nem tette lehetővé. Emiatt a működési intézményfinanszírozás 2.576 ezer forinttal csökkenthető.

Az intézmény 210 ezer Ft működési finanszírozás átcsoportosítását kérte a felhalmozási *célú irányító szervi támogatás* javára.

**Gróf I. Festetics György Művelődési Központ:**

Az intézmény bevételi előirányzata 15.420 ezer forinttal megemelésre kerül.

A ***működési bevételi előirányzata*** 7.540 ezer Ft-tal módosul. Ez a működési bevételeknél évvégéig várható többletbevétel összege. Év végéig mozijegyekből 6.180 ezer Ft, bérleti díjból 360 ezer Ft, kitelepülés bevételiből 1.000 ezer Ft többletbevétel várható. Az intézmény átcsoportosítást kér a kötelező és nem kötelező bevételek között, mely az előirányzat összegét nem módosítja.

***Finanszírozási bevételek*** előirányzata 7.880 ezer Ft-tal emelkedik.

A *működési célú irányító szervi támogatás* összege 340 ezer Ft-tal csökken. Az intézmény működési többletbevételéből, felhalmozási kiadást valósít meg – múzeumi kiállítási tárgyakat szerez be - ezért az irányító szervi támogatást kell átcsoportosítani felhalmozásra.

*Felhalmozási célú irányító szervi támogatás* összege növekszik a 8.220 ezer forinttal.

**TASZII:**

A szociális intézmény **bevételi előirányzata** 3.758 ezer Ft-tal növekszik.

A ***működési bevételek előirányzata*** emelkedik ezzel az összeggel, melyen belül az *egyéb működési célú Áht-n belüli támogatások* előirányzata változik. A változást két támogatás befolyásolja.

A Zala Megyei Kormányhivatal Munkaügyi Központja időarányosan 3.310 ezer forinttal támogatja a közfoglalkoztatás keretében alkalmazott munkavállalókat.

448 ezer Ft többlettámogatásban részesül az intézmény az OEP-től, a védőnői és az orvosi ügyeleti ellátás működtetésének támogatására

A ***finanszírozási bevételek előirányzata*** nem módosul. Mind a működési célú, mind a felhalmozási célú irányító szervi támogatások kötelező és nem kötelező előirányzata között van szükség átcsoportosításra.

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 331.763ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 179.429 ezer Ft-tal emelkedik.

**Önkormányzat**

Az önkormányzat kiadásainak előirányzata 311.517 ezer Ft-tal emelkedik.

Ezen belül a ***működési pénzforgalmi kiadások*** előirányzata 175.348 ezer Ft-tal növekszik.

A *személyi juttatások* előirányzata1.303 ezer Ft-tal szükséges megemelni. A *munkaadót terhelő járulékok és a szociális hozzájárulási adó* előirányzata 98 ezer Ft-tal csökken.

A két előirányzat módosítását a közmunka programban résztvevő 1 fő közfoglalkoztatottra folyósított támogatás, a kötelező ASP csatlakozással kapcsolatos pályázatban tervezett kiadások és a tervezési alapegységek közötti átcsoportosítási igények befolyásolták.

Az önkormányzat *dologi kiadások* előirányzata 9.570 ezer Ft-tal csökken. Az előirányzat több ellentétes hatás alapján módosul.

Növeli az előirányzatot:

Az ASP csatlakozással kapcsolatos pályázat dologi kiadásokat érintő tételei, pl: szakértői díjak, nyilvánosság költsége, utazási kiadások. Az ezzel kapcsolatos kiadások 3.675 ezer Ft kiadás növekedést okoznak.

Csökkenti az előirányzatot a felhalmozási célokra történő átcsoportosítás. Ilyen például a „Hévízi piac” területrendezése, az infrastruktúra fejlesztése projekt előkészítésével kapcsolatos kiadások, melyek az átcsoportosítás miatt 12.500 ezer forinttal csökkentik a dologi kiadások előirányzatát.

A dologi kiadáson belül több esetben szükséges a tervezési alapegységek közötti átcsoportosítás. Ezek az átcsoportosítások nem módosítják a dologi előirányzat összegét.

Az önkormányzat működési kiadásait bemutató 12. számú mellékleten a dologi kiadások tervezési alapegységenkénti alakulása bemutatásra kerül.

*Ellátottak pénzbeli juttatása* előirányzat 569 ezer forinttal emelkedik.

Az előirányzaton belül a támogatási célok között több átcsoportosítás szükséges. Egyes támogatások előirányzata csökken, ezek: a települési támogatás (100 ezer Ft), a gyógyszer támogatás (200 ezer Ft) és a lakhatási támogatás (200 ezer Ft). A fenti támogatási előirányzatok csökkentése, a „Hévíz hazavár” ösztöndíj előirányzatának 500 ezer Ft összegű növelését tették lehetővé.

Az állami támogatás összegével, 569 ezer forinttal, megemelésre kerül a szociális tűzifa támogatás előirányzata.

4.669 ezer forinttal csökken az *Államháztartáson kívüli működési célú pénzeszköz átadás* előirányzata.

* A Képviselő-testület 257/2016. (X. 27.) határozatával a 230/2016. (IX. 30.) Kt. határozatban biztosított visszafizetendő 29.021 ezer Ft összegű működési támogatást visszarendezi. Ugyanakkor a labdarugó szakosztály NB III-as indulásához 21.500 ezer Ft, az asztalitenisz szakosztály számára 500 ezer Ft vissza nem fizetendő működési támogatást biztosít.
* A Hévíz SK. a 2015. évi társasági adó pályázat önerejének támogatási összegével elszámolt. Az elszámolás szerint visszafizetendő 2.052 ezer forintot visszautalta. A Képviselő-testület 272/2016. (XI. 30.) határozata szerint a visszautalt összeg a Sportkör 2016. évi működési többlettámogatására átcsoportosításra kerül.
* 300 ezer Ft-tal támogatja az önkormányzat a Rosszcsont Alapítványt.

*Elvonások, befizetések* előirányzata 6 ezer Ft-tal megemelésre kerül.

Ez az összeg fedezi a 2016. év elején visszafizetett, 2015. évi szociális ágazati pótlék és 2015. évi szociális kiegészítő pótlék összegének kamatát.

*Működési célú céltartalék:*

Polgármesteri hatáskörben felhasználható céltartalék:

A tartalékból előirányzata az elmúlt időszakban 375 ezer Ft-tal csökkent. A felhasználása következő célokat szolgálta:

* 300 ezer Ft a már említett Rosszcsont Alapítvány támogatása.
* 50 ezer Ft a Magyar Máltai Szeretet Szolgálat keszthelyi csoportja által szervezett gyűjtésben részt vett. Ez az összeg a „nehéz sorsú családok megsegítésére” vásárolt élelmiszerek ellenértéke, mely reprezentációnak számít. A reprezentációs kiadást 25 ezer Ft személyi jövedelemadó és EHO terheli.

Kérem a tisztelt Képviselő-testületet, fogadja el tájékoztatásomat a polgármesteri hatáskörben felhasználható előirányzat 2016. utolsó negyedévi felhasználásáról!

Általános tartalék:

Az általános tartalék előirányzata 188.182 ezer Ft-tal emelkedik. A testületi hatáskörben felhasználható tartalék előirányzatát ellentétes hatások alakítják.

Növelte az általános tartalékot:

* az Aquamarin Szállodaipari Kft 60.000 ezer Ft összegű tulajdonosi részesedésként kifizetett osztalék előlege.
* A települési önkormányzatok részére 2016. évvégén kiutalt 27.087 ezer Ft, 2017. évi állami támogatás megelőlegezése.
* 2016. évi közhatalmi bevételek 94.195 ezer Ft összegű többletbevétele.
* 10.300 ezer Ft parkolási tevékenység többletbevétele.
* Hévíz Sportkör részére megítélt és visszavont visszatérítendő működési támogatás (29.021 ezer Ft) és a 257/2016. (X. 27.) Kt. határozat alapján visszatérítési kötelezettség nélkül folyósított működési támogatás (22.000 ezer Ft) különbözete, 7.021 ezer Ft.
* 235/2016. (IX. 30.) Kt. határozat szerint a Sportkör részére nyújtott, és a fenti határozat szerint visszarendezett 5.500 ezer Ft felhalmozási támogatás.
* Biztosítóktól az évfolyamán kapott kártérítés összege, összesen 4.107 ezer Ft. (Ide tartoznak a különböző üvegkárok, Rózsakert pincéjét és a Nagyparkolói faházat ért károk utáni, valamint a június 5–i vihar kapcsán kapott biztosítói kártérítések.)
* Egyéb működési többletbevételek, 2.731 ezer Ft összegben. (PL: kapott kamatok, EON elszámolásokból kapott visszatérítések, Casco visszatérítések, felszámolási díj visszatérítések, regisztrációs díj visszatérítések stb..)
* 2016. november-december hónapra folyósított kiegészítő szociális ágazati pótlék.

Ugyanakkor az általános tartalék nyújt fedezetet több újonnan tervezett kiadásra, melyek a következők:

* Képviselő-testület 279/2016. (XI 30.) határozata szerinti, a Zrínyi utca 99-179 házszámok közötti szakaszának út, közmű, járda és zöldfelületi felújítási terveinek elkészítésére kialakított 10.000 ezer Ft összegű előirányzat.
* Az általános tartalék terhére csökkenthető a 2016. évi eredeti költségvetésben szerepeltetett bérkompenzációból származó átvett támogatás túltervezett összege.
* Hévízi Illyés Gyula Általános iskola kazáncseréjének és a sportcsarnok gáz-almérőjének beépítésére kialakított előirányzat.
* Képviselő testület 303/2016. (XII. 16.) határozata szerint 7.000 ezer forinttal támogatja a Festetics György Művelődési Központot a 2017. évben megvalósítandó mozi szék cserével kapcsolatban. A székeket az év eleji kivitelezéshez még 2016. év végén meg kellett rendelni. A határozat szerinti összeg azonban nem fedezte a kötelezettség vállalást. Az intézmény további 743 ezer Ft támogatást kért e célra, mely szintén az általános tartalékot terheli.

Fenti tényezők hatására az általános tartalék előirányzata 210.296 ezer forintra emelkedik.

**Intézmények:**

**Polgármesteri Hivatal** kiadási előirányzata 111 ezer Ft-tal emelkedik. Az előirányzat növekedés a ***működési pénzforgalmi kiadás előirányzatánál*** jelenik meg.

129 ezer Ft-tal növekszik a személyi juttatások és 53 ezer Ft-tal a munkaadót terhelő járulékok előirányzata. Minkét előirányzat az október 2-ai népszavazás elszámolt különbözete, illetve a bírósági ülnöki tevékenység elszámolt kiadása miatt módosul.

*Dologi kiadások* előirányzata 996 ezer Ft-tal növekszik.

975 ezer forinttal csökken az *ellátottak pénzbeli juttatása* előirányzat. Az előirányzat a rendszeres gyermekvédelmi kedvezmény tényszámra igazítása miatt csökken. Az eredeti költségvetésben tervezett 1.300 ezer Ft-tal szemben 325 ezer Ft az Erzsébet utalvány formájában biztosított ellátás.

**GAMESZ:** Az intézmény ***működési pénzforgalmi kiadás előirányzata*** 4.202 ezer Ft-tal csökken. A személyi juttatások előirányzata 53 ezer Ft-tal, a *munkaadót terhelő járulék* előirányzata 1.290 ezer Ft-tal növekszik.

Az előirányzatokat a közfoglalkoztatási szerződéssel alkalmazottak időarányos személyi juttatása (2.813 ezer Ft) és a munkaadót terhelő járuléka (380 ezer Ft) módosítja.

Az intézmény - a 2016. év során képződött személyi juttatások maradványa terhére - 2.760 ezer Ft átcsoportosítását kéri, melyből 910 ezer forint a munkaadói járulékok előirányzatát és 1.850 ezer forintot a dologi kiadások előirányzatát növeli.

*Dologi kiadások* előirányzata 5.545 ezer Ft-tal csökken. Az előirányzat módosulása ellentétes hatások eredőjeként módosul. Dologi kiadásra használja fel az intézmény a többletműködési bevételt - 4.648 ezer forintot- valamint a Magyar Díszkert Szövetségtől az kapott 21 ezer forintot. Nő az előirányzat a személyi juttatásból átcsoportosított 1.850 ezer forinttal. Ugyanakkor 9.800 Ft a átkerül a felhalmozási kiadások közé.

Az intézmény átcsoportosításokat kér a személyi juttatások, munkaadói járulékok és a dologi kiadások kötelező és nem kötelező előirányzatai között, mely nem módosítja azok együttes összegét.

**Brunszvik Teréz Napközi Otthonos Óvoda: *működési pénzforgalmi kiadás előirányzata*** 2.786 ezer Ft-tal csökken. A személyi juttatások előirányzata 2.190 ezer Ft-tal csökken. Az intézmény kérte 500 ezer Ft átcsoportosítását a munkaadót terhelő járulék előirányzat javára, melyet a Képviselő-testület 304/2016. (XII.16.) határozatában támogatott. Az előirányzatot tovább csökkenti az állami támogatás miatti elvonás 1.690 ezer forinttal.

A *munkaadót terhelő járulék* előirányzata 210 ezer Ft-tal növekszik. A fentiekben említett 500 ezer Ft összegű átcsoportosítást csökkenti az állami támogatás miatti elvonás 290 ezer forinttal.

Az intézmény átcsoportosításokat kért a személyi juttatások és a munkaadói járulékok kötelező és nem kötelező előirányzatai között, mely nem módosítja azok összegét.

*Dologi kiadások* előirányzata 806 ezer forinttal csökken. Az intézmény 210 ezer Ft átcsoportosítását kérte a felhalmozási kiadások közé, melyet a Képviselő-testület 290/2016. (XII.5.) határozatában támogatott. Tovább csökkenti az előirányzatot az állami támogatás miatti elvonás 593 ezer forinttal.

**Gróf I. Festetics György Művelődési Központ *működési pénzforgalmi kiadás*** előirányzata 7.200 ezer forinttal növekszik.

Csökken 1.500 ezer Ft-tal a *személyi juttatások* előirányzata. Ezt az összeget dologi kiadásokra kérte átcsoportosítani az intézmény, melyet 303/2016. (XII. 16.) határozatában támogatott a Képviselő-testület.

*Dologi kiadások* előirányzata 8.700 ezer Ft-tal emelkedik. Az intézmény az évvégéig várható többletbevételeiből 1.200 ezer forintot, az évvégén meglévő és 2017. évre áthúzódó kötelezettségek fedezetéhez szükséges szabad előirányzatra kíván átcsoportosítani.

Az intézmény átcsoportosításokat kér a személyi juttatások, munkaadói járulékok és a dologi kiadások kötelező és nem kötelező előirányzatai között, mely nem módosítja azok együttes összegét

**TASZII:** A szociális intézmény ***működési pénzforgalmi kiadások*** előirányzata 3.758 ezer Ft-tal növekszik. 106 ezer Ft-tal növekszik a *személyi juttatások* és 1.294 ezer Ft-tal a *munkaadót terhelő járulék* előirányzata.

Mindkét előirányzatot növeli a közfoglalkoztatottak bére és járuléka.

A személyi juttatások terhére 2.810 ezer Ft átcsoportosítását kéri az intézmény, melyből 900 ezer Ft a munkaadói járulék előirányzatot és 1.910 ezer Ft a dologi kiadások előirányzatát növeli.

*Dologi kiadások* előirányzata 2.358 ezer Ft-tal növekszik. A fenti átcsoportosításon kívül növeli az előirányzatot a védőnői és az orvosi ügyeleti ellátásra kapott támogatásnak megfelelő kiadás növekedés.

Az intézmény átcsoportosításokat kér a személyi juttatások, munkaadói járulékok és a dologi kiadások kötelező és nem kötelező előirányzatai között, mely nem módosítja azok együttes összegét.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 152.334 ezer Ft-tal emelkedik.

Az **Önkormányzat *felhalmozási pénzforgalmi kiadás***i előirányzata 134.074 ezer forinttal növekszik.

Ezen belül emelkedik 136.904 ezer Ft-tal a *beruházások*, és 10.000 ezer Ft-tal a *felújítások* előirányzata.

A felhalmozási kiadások előirányzatát a 7. számú melléklet tartalmazza.

A felhalmozási kiadások előirányzat a következők módosítják:

* Mint korábban említettük, az „Adósságkonszolidációban nem részesült települési önkormányzatok fejlesztéseinek támogatására” benyújtott pályázatban, önkormányzatunk a kategóriájában maximálisan nyerhető támogatást kapta. Ezért a támogatás összege a kiadási előirányzatokban is megjelenik. Emelkedik a Nagy parkoló tér "T" jelű belterületi út építésének előirányzata 77.089 ezer Ft + Áfa összeggel, a Nyírfa utca felújítása beruházási cél 11.100 ezer Ft + Áfa összeggel.
* A Képviselő-testület 279/2016. (XI. 30.) határozatának megfelelően kialakításra kerül a Zrínyi utca 99-179 házszámok közötti szakaszának út, közmű, járda és zöldfelületi felújítási terveinek elkészítésére szolgáló előirányzat.
* Megjelenik az előirányzatok között a Hévízi Illyés Gyula Általános iskola kazáncseréjének és a sportcsarnok gáz-almérőjének beépítésére szolgáló tervszám.
* Új beruházási célként kialakításra kerül a TASZII Vörösmarty 38. számú épülete első és második ütemben végzendő munkálatainak előirányzata 5.748 ezer Ft + Áfa összegben.
* Az informatikai eszközbeszerzések között szerepel az ASP rendszer - kötelező bevezetéséhez pályázott és támogatott - nyomtatóinak, laptopjainak és kártyaolvasóinak előirányzata, összesen bruttó 3.150 ezer Ft összegben.
* A dologi kiadások közül aktiválás miatt átcsoportosításra kerül, a hévízi piac területrendezésével és infrastruktúra fejlesztésével kapcsolatos előirányzat.

Több beruházás esetében, előirányzatok egy részét a dologi kiadások közé szükséges átvezetni, mivel a pályázatok előkészítésével, tervezéssel kapcsolatos kiadások ott kerülnek könyvelésre. Csökkenti a felhalmozási kiadások előirányzatát a befizetendő fordított Áfa miatti átcsoportosítás is. (Pl: naperőmű telepítés előkészítése, térségi sport és rendezvénycsarnok létesítése, közmű kialakítása)

*Felhalmozási pénzeszköz átadás Államháztartáson kívülre:*

Az előirányzat 5.500 ezer Ft-tal csökken.

Ez a már említett, a Hévíz Sportkört részére biztosított - a labdarugó Center pálya NB III-as előírásoknak megfelelő átalakítását segítő – támogatás visszacsoportosított összege.

*Felhalmozási tartalékok:*

*A Képviselő-testület 298/2016. (XII. 16.) határozatának megfelelően a nagy-projektalap önrész tartalék terhére vállalt kötelezettségek* közül megszüntetésre kerül a "Hévízi Ferenc József Kulturális – Kulináris Turisztikai Útvonal” határon átnyúló projekt önrészére kialakított 5.400 ezer Ft összegű elkülönített előirányzat.

A fenti elkülönítés biztosítja a határozatban megjelölt előirányzat részbeni kialakítását.

A n*agy-projektalap önrész tartalék előirányzatát további 1.900 ezer forinttal csökkenti:*

* a határozatában elrendelt, a TASZII Vörösmarty 38. számú épületében első ütemben végzendő, belső átalakítás és udvari akadálymentesítés, valamint a második ütem zárt szennyvíz rendszerre való rákötés kiadásaihoz szükséges 7.000 ezer Ft összegű előirányzat biztosítása.

**Intézmények:**

**Polgármesteri Hivatal *felhalmozási pénzforgalmi kiadások*** előirányzata összegében nem módosul. Az előirányzaton belül átcsoportosítás szükséges. Az értékhatár alatti eszközök előirányzata közül 150 ezer Ft átcsoportosításra kerül, az egyéb tárgyi eszköz beszerzés előirányzatába.

**GAMESZ *felhalmozási pénzforgalmi kiadások*** előirányzata 9.800 ezer forinttal emelkedik. A Képviselő-testület 313/2016.(XII. 20.) határozatának megfelelően az előirányzat növekedést az intézmény, billenős platós kis tehergépjármű beszerzésre és egyéb tárgyi eszköz beszerzésre használja fel.

**Brunszvik Teréz Napközi Otthonos Óvoda: *felhalmozási pénzforgalmi kiadása*** 210 ezer forinttal emelkedik, melyből a kisértékű tárgyi eszközöket vásárol az intézmény.

**Gróf I. Festetics György Művelődési Központ *felhalmozási pénzforgalmi kiadás*** előirányzata 8.220 ezer forinttal növekszik.

Fenti összegből valósul meg:

Bruttó 7.743 ezer Ft a mozi szék beszerzés előirányzata.

Bruttó 340 ezer forintot múzeumi kiállítási tárgyak beszerzésére kíván felhasználni.

15 ezer forinttal nő a közművelődési érdekeltségnövelő támogatás keretében beszerzett walkie-talkie értéke, és 141 ezer Ft a külső merevlemezekre fordítható összeg.

**Teréz Anya Szociális Integrált Intézmény *felhalmozási pénzforgalmi kiadások*** előirányzata nem változik.

Az intézmény a fogorvosi kezelőegység cseréjére szolgáló előirányzatból, 3.150 ezer Ft + Áfa átcsoportosítását kéri személygépkocsi vásárlására – melyet a Képviselő-testület 291/2016. (XII. 5.) határozatában támogatta. A gépkocsi több feladat ellátásában nyújt segítséget. Használata elsősorban az orvosi ügyelet és az idősek tartós bentlakásos ellátása esetében szükséges. Emiatt a gépkocsi beszerzéshez szükséges előirányzat megosztásra kerül a kötelező és nem kötelező feladatok között.

**IV. LÉTSZÁM**

Jelen rendelettervezet az Önkormányzat és intézményei esetében nem tartalmaz létszámmódosítást. A 19. számú melléklet javítása szükséges a korábbi hibás javítás korrekciója miatt, mely nem befolyásolja az előző rendeletmódosításban megállapított létszámot és létszámkeretet. A Gazdasági Műszaki Ellátó Szervezetnél a belső ellenőri létszám leépítésre került 2016. május 1. napjával. A táblázatban a december 31-i létszámkeretnél mégis 1 főként szerepelt, melyet a GAMESZ összesített létszámkerete - helyesen - nem tartalmazott.

**V.**

**ÖSSZEFOGLALÓ**

A jelen előterjesztéssel benyújtott – utolsó 2016. évi költségvetés módosításáról szóló - rendelettervezet a város költségvetését 3.398.160 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2017. február 14.

**VI.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2016. évi gazdálkodásáról szóló 2/2016. (I. 29.) rendelet módosítása

**Költségvetési hatása:** A 2016. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított önkormányzatok általános és ágazati feladatokat finanszírozó támogatások összege, a működési célú költségvetési támogatások és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek rendeletmódosítás hiányában nem kerülne átvezetésre a rendeleten, a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzatra és valamennyi intézményre vonatkozóan tartalmaz működési és felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VII.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |